ΑΛΛΗΛΕΓΓΥΗ ΠΙΠ ΑΓ9ΝΙΖ0ΜΕΗ0ΥΕ ΕΡΓΑΖΟΜΕΝΟΥ! ΠΗΗ ΕΑΑΑΛΑ 

Περνάμε μια κρίσιμη καμπή όχι μόνο της ελληνικής, αλλά και της παγκόσμιας κοινωνικής ιστορίας. 

Μετά από την διεθνή οικονομική κρίση του 2008,η οποία προκλήθηκε από τα “κόλπα" του πολυεθνικού κεφαλαίου για να 
αυξήσει τα κέρδη του, (και η οποία είχε ως αποτέλεσμα την εξαθλίωση εκατομμυρίων ανά τον κόσμο), ο εργαζόμενοι της 
Ελλάδας βλέπουν να ανατρέπονται εργατικά και κοινωνικά κεκτημένα, τα οποία κερδήθηκαν μετά από δεκαετίες αγώνων και 
εκατόμβες νεκρών. 

Η διεφθαρμένη ελίτ των πολιτικών και επιχειρηματιών της Ελλάδας, η οποία εισήγαγε την Ελλάδα στο ευρώ με ψευδή 
στοιχεία προς άγραν ψήφων ενώ τα δημόσια οικονομικά χειροτέρευαν συνεχώς -λόγω της κακοδιοίκησης, της διαπλοκής, της 
υποβάθμισης των δημοσίων υπηρεσιών και της στήριξης των τραπεζιτών και των καπιταλιστών με επιχορηγήσεις δεκάδων 
δισεκατομμυρίων σε αυτούς ενώ ήδη έβγαζαν δισεκατομμύρια- οδήγησε την Ελλάδα στην κρίση. Η χάλκευση των πιο πάνω 
στοιχείων από “καλοθελητές” της ΰοΙάηηβη δθοής και της λοιπής συμμορίας των διεθνών εμπόρων των λαών δεν ήρθε χωρίς 
αντίτιμο, αφού με τα παιχνίδια με τα ομόλογα που ήδη είχαν αρχίσει από τότε ουσιαστικά άρχιζε η διαδικασία υποδούλωσης 
ενός ολόκληρου λαού στους διεθνείς τραπεζίτες. 

Τα χρέη των δανειοληπτών στις τράπεζες δημιουργούνται από το μηδέν, αφού το τραπεζικό σύστημα, μέσω του συνεχούς 
αλυσιδωτού δανεισμού ποσών πολλαπλάσιων των αποθεματικών καταλήγει να δημιουργεί χρήμα από το μηδέν, το οποίο 
πληρώνουμε σε τόκους. Δηλαδή καθαρή τοκογλυφία. Με τον ίδιο τρόπο λειτουργούν και υπερεθνικές τράπεζες όπως το ΔΝΤ. 

Τώρα, υπό την πίεση των χρεών, οι έμποροι των λαών του ΔΝΤ, μιας κερδοσκοπικής τράπεζας που στο πρόσφατο παρελθόν 
έχει διαλύσει τις οικονομίες των χωρών στις οποίες έχει εμπλακεί, βυθίζοντας τις στο χρέος και τους λαούς στην εξαθλίωση, 
κτυπούν, όπως είχαν σχεδιάσει, αναγκάζοντας τους εργαζόμενους της Ελλάδας να πληρώσουν δάνεια δεκάδων 
δισεκατομμυρίων, και ενώ πετσοκόβονται οι κοινωνικές παροχές, αυξάνεται το όριο συνταξιοδότησης, ελαστικοποιείται η 
εργασία και άλλα'πολλά, την στιγμή που αυτοί οι οποίοι προκάλεσαν την κρίση (πολιτικοί, τραπεζίτες) δεν θα τιμωρηθούν, 
αλλά και δεν θα πληρώσουν ούτε δεκάρα! 

Κεκτημένα που έχουν κερδπθεί με αίμα των πολλών χάνονται με υπογραφές της πολιτικής και οικονομικής ελίτ.Μπροστά σε 
αυτή τη λαίλαπα ο ελληνικός λαός αντιστέκεται μαζικά. Στην παν-απεργία της 5ης Μαΐου εκατοντάδες χιλιάδες διαδήλωσαν 
κατά των νέων μέτρων, ενώ οι πολιτικοί που ξεπούλησαν τον ελληνικό λαό λίγο έλειψε να νιώσουν από κοντά τι σημαίνει 
λαϊκή οργή, καθώς το μπουρδέλο των 300 αυτοκρατόρων -που ονομάζεται παραπλανητικά “βουλή"- κινδύνεψε να δεχτεί 
επίθεση από τις χιλιάδες κόσμου. Οι πιο συνειδητοποιημένοι καταλαβαίνουν ότι δεν υπάρχει επιστροφή. Ο καπιταλισμός, 
όπως και η αντιπροσωπευτική ψευδό-δημοκρατία της εκλογής εντολοδόχων του κεφαλαίου, έχουν φτάσει σε μια καμπή, 
στην οποία τους οδήγησε η απληστία, σε συνδυασμό με την απρόβλεπτη φύση του καπιταλιστικού συστήματος, την οποία οι 
καπιταλιστές θέλουν να ελέγξουν προς όφελος τους μέσω της παγκοσμιοποίησης και υπερεθνικών κέντρων όπως το ΔΝΤ. 

Είτε ο λαός θα κτυπήσει το υπάρχον σύστημα για να το ανατρέψει, φέρνοντας μια άλλη, καλύτερη κοινωνία, είτε θα 
βυθιστούμε στην εξαθλίωση, διαλύοντας τα κεκτημένα του εργατικού κινήματος σε ένα ορυμαγδό καταστολής προς έλεγχο 
της λαϊκής οργής - δηλαδή φασισμός. 

Η Ελλάδα αποτελεί ένα πείραμα, πόσο δηλαδή ο λαός θα τους ανεχτεί. Αυτού του πειράματος θα ακολουθήσει η επέλαση 
των υπερεθνικών καπιταλιστών και αλλού .Ήδη στην Ισπανία, αλλά και στην Κύπρο, το ΔΝΤ μας προειδοποιεί, 

“προτείνοντας“ μέχρι και κατάργηση της ΑΤΑ, και αυτά για αρχή. 

Όπως ακριβώς οι καπιταλιστές κτυπούν συντονισμένα ανά το παγκόσμιο, έτσι χρειάζεται και η αλληλεγγύη των εργαζομένων 
σε παγκόσμιο επίπεδο, ούτως ώστε να ανατρέψουμε τα σχέδια τους πριν να είναι αργά. Δεν έχουμε τίποτα να χωρίσουμε ούτε 
με τον έλληνα εργάτη, ούτε με τον τούρκο, ούτε με τον οποιοδήποτε εργαζόμενο. Έχουμε κοινά συμφέροντα, και κοινό 
εχθρό: Τους καπιταλιστές και τα κράτη που τους υποστηρίζουν. Και πρέπει να έχουμε κοινή επιδίωξη: Μια ελεύθερη, 
ίση κοινωνία. 


Για αυτό τον λόγο αποφασίσαμε να συμπαρασταθούμε στον ελληνικό λαό, που διαδηλώνει δυναμικά με ευκαιρία 
του καπιταλιστικού πανηγυριού-βιτρίνα που ονομάζεται “Διεθνής Έκθεση Θεσσαλονίκης κατά όλων όσων τον 
θέλουν υποταγμένο. 

ΑΛΛΗΛΕΓΓΥΗ ΣΤΟΥΣ ΛΓΟΗΙΖΟΜΕΗΟΥΣ ΕΡΓΑΖΟΜΕΝΟΥΣ ΠΗΝ ΕΛΛΑΔΑ 

